1200 aflagte briller har i løbet af de seneste måneder fået nye ejere. Louis Nielsen havde for syvende gang sendt en delegation af optikere afsted til Tanzania, hvor de brugte briller blev delt ud til de lokale. - Jeg modtog selv brillerne fra butikkerne i Aalborg, som nordjyderne kom ind med, og jeg var med til at udlevere mange af dem. Det gjorde en kæmpe forskel, fortæller Rune Steiness, der var deltager på turen og projektleder på projektet Giv Syn til Tanzania. En af dem, der fik nye briller var seks årige Salim. Han fik ved en synstest målt -12,5 på højre og -9,5 på venstre øje, og har kun kunnet se få centimeter for sig. Han fik briller på for første gang, takket være indsamlingen af briller, der i sær skulle komme nærsynede til gode. - Det var en virkelig rørende oplevelse, og hårene rejser sig stadig, når jeg ser videoen, fortæller Rune Steiness. Du kan se videoen, hvor Salim får sine briller herunder.

Opsummering:
For syvende gang tog Louis Nielsen til Tanzania for at dele nordjydernes brugte briller ud til svagtseende i Tanzania.